การรับมือกับสถานการณ์ได้อย่างดี การบอกใบ้ การขอให้ผู้คนกลับบ้าน
นี่คือสถานการณ์ที่ละเอียดอ่อน เพราะฉะนั้นคุณจะต้องพยายามทำไม่ให้แขกรู้สึกโกรธ หลีกเลี่ยงการถากถางและทำตัวหยาบคายด้วยการพูดว่า “พวกเธอไม่มีที่อื่นที่จะไปแล้วหรอ” แทนที่จะพูดแบบนั้น คุณควรพูดว่า “เราชอบที่มีเธออยู่ที่นี่นะแซ็ค เอาไว้เราติดต่อกันนะ” หรือ “ขอบคุณที่มานะลิซ่า เอาไว้ไปทานมื้อกลางวันด้วยกันเร็วๆ นี้” หลีกเลี่ยงการร้องขอที่จะติดต่อกันหรือเจอกันอีกถ้าคุณไม่ได้อยากทำแบบนั้นจริงๆ ในกรณีแบบนั้น เพียงพูดว่า “ฉันขอโทษแต่เธอต้องไปแล้ว” บางครั้งแขกของคุณอาจจะรู้สึกเสียใจเมื่อถูกขอให้กลับถึงแม้ว่าคุณขออย่างสุภาพก็ตาม นี่คือความเสี่ยงที่คุณจะต้องเจอเมื่อคุณรู้สึกอยากให้พวกเขากลับมากๆ ย้ำเตือนพวกเขาว่าคุณใส่ใจพวกเขาและมันไม่ใช่เรื่องส่วนตัว  เช่น ลองพูดว่า “มันไม่ใช่เรื่องส่วนตัวนะจอร์จ พรุ่งนี้เช้าฉันจะยุ่งกับที่ทำงานมาก เอาไว้เราไปดื่มกันสุดสัปดาห์นี้ เธอว่ายังไง?” คุณยังสามารถพูดว่า “เวโรนิก้า ฉันรู้ว่าเธอเสียใจแต่อย่าคิดว่าเป็นเรื่องส่วนตัว เราตกลงกันแล้วว่าเธอสามารถอยู่ได้ 1 สัปดาห์และมันผ่านมา 10 วันแล้ว ฉันสามารถช่วยให้เธอหาอพาร์ทเม้นท์ที่ว่างตอนนี้ได้ถ้าเธอต้องการ” ทำให้ชัดเจนตั้งแต่เริ่มว่าคุณอยากให้แขกอยู่นานเท่าไหร่ เขียนเวลาที่เฉพาะเจาะจงบนบัตรเชิญ เช่น “ตั้งแต่ 18:00 น. ถึง 22:00 น.” ถ้าคุณเชิญพวกเขาทางโทรศัพท์หรือเชิญด้วยตัวเองก็ควรพูดถึงเวลาที่คุณอยากให้พวกเขากลับ เช่น “งานจะจบตอน 21:00 น. เพราะจีน่ามีประชุมในตอนเช้าตรู่”  หรือเมื่อแขกมาถึง คุณสามารถพูดว่า “งานปาร์ตี้คืนนี้จบ 23:00 น.” หรือ “พรุ่งนี้เราจะยุ่งมาก เพราะฉะนั้นงานจะเลิกไม่ดึก” เมื่อรับมือกับแขกของบ้าน คุณต้องพูดความคาดหวังให้ชัดเจนโดยพูดว่า “เธอสามารถอยู่กับเราได้แค่ 2 สัปดาห์เท่านั้น” หรือ “เธอจะต้องหาที่อยู่ใหม่ก่อนวันที่ 1 เมษายน” เมื่อคุณพร้อมที่จะให้แขกกลับแล้ว พวกเขาอาจจะเกลี้ยกล่อมคุณให้พวกเขาอยู่ต่อ อย่างไรก็ตาม ถ้าคุณอยู่ในจุดที่ได้ขอพวกเขาให้กลับโดยตรงแล้ว มันชัดเจนว่าคุณรู้สึกว่าอยากได้บ้านกลับคืนมา แขกของบ้านอาจจะถามว่าพวกเขาสามารถอยู่ต่อได้อีก 2-3 วันหรือไม่หรือแขกของงานปาร์ตี้อาจจะเกลี้ยกล่อมคุณว่าค่ำคืนนี้ยังอีกยาวไกล คุณต้องหนักแน่นในการตัดสินใจและย้ำคำขอหรือให้เหตุผลถ้าจำเป็น ถ้าคุณอยากให้แขกออกจากบ้านแต่ยังสามารถใช้เวลาร่วมกันได้ต่อ คุณสามารถแนะนำให้ไปที่อื่นได้ เช่น พูดว่า “ไปดื่มต่อกันที่บาร์ของโจอี้กันเถอะ” หรือ “มีใครอยากไปเล่นโบว์ลิ่งบ้าง” เพื่อนของคุณน่าจะมีข้อเสนอแนะอื่นๆ จนกว่าคุณจะตกลงหาสถานที่เพื่อไปต่อได้  ถ้าคุณไม่อยากย้ายไปที่อื่น ลองพูดว่า “ฉันได้ยินมาว่าบาร์ที่เพิ่งเปิดใหม่ปากซอยเสิร์ฟเครื่องดื่มพิเศษทุกวันพฤหัสบดี” หรือ “เชียร์สเป็นที่ๆ มีเครื่องดื่มก่อนนอนอร่อยๆ” หวังว่าแขกของคุณจะรับรู้ได้ถึงคำบอกใบ้และตกลงที่จะย้ายงานปาร์ตี้ไปที่อื่น เมื่อคุณต้องการจะจบค่ำคืนนี้แล้ว ลองพูดว่า “ว้าว ฉันกักตัวพวกเธอไว้ที่นี่ครึ่งคืนแล้ว ฉันน่าจะเก็บกวาดในตอนที่เธอกลับบ้านไปพักผ่อน” หรือ “ตายจริง ฉันลักพาตัวพวกเธอมาหลายชั่วโมงแล้ว พวกเธอน่าจะเหนื่อยและพร้อมที่จะกลับบ้านแล้วสินะ” พวกเขาไม่น่าจะโต้แย้งคุณหรือยืนยันที่จะอยู่ต่อ เพราะฉะนั้นคุณจะได้บ้านกลับคืนเป็นของตัวเองในไม่ช้า แกล้งทำเป็นดูนาฬิกาและรู้สึกตกใจกับเวลา คุณสามารถพูดว่า “ตายจริง นี่เลยเที่ยงคืนมาแล้ว” หรือ “ว้าว ผ่านไป 6 ชั่วโมงแล้วเหรอเนี่ย” สิ่งนี้น่าจะบอกใบ้เพื่อนๆ ว่าถึงเวลาที่ต้องกลับบ้านแล้ว การย้ำเตือนทุกคนว่าคุณมีความรับผิดชอบหรือสิ่งอื่นที่ต้องทำสามารถทำให้พวกเขาเคลื่อนย้ายตัวได้ ลองพูดว่า “ฉันยังต้องล้างจานอีกมากมายก่อนที่จะนอนได้” หรือ “พรุ่งนี้ฉันจะยุ่งมาก ฉะนั้นฉันต้องรีบเข้านอน” หวังว่าพวกเขาจะรับรู้และตัดสินใจกลับบ้าน ถ้าเพื่อนสนิทของคุณอยู่ตรงนั้นด้วย คุณสามารถขอความช่วยเหลือเพื่อให้แขกกลับบ้าน พูดกับเขาเป็นการส่วนตัวและขอให้เพื่อนกลับบ้านในเวลาที่กำหนด เมื่อเวลานั้นมาถึง เพื่อนของคุณสามารถยืนขึ้น ยืดเส้นยืดสาย และประกาศว่าเขากำลังจะกลับบ้าน โดยทั่วไปแขกคนอื่นจะรับรู้ได้และทำตาม เพื่อนของคุณสามารถพูดว่า “เป็นค่ำคืนที่ดีนะ นี่ก็เริ่มดึกแล้ว ฉันว่าฉันกลับดีกว่า” การหาวจะส่งสัญญาณว่าคุณเหนื่อยและพร้อมที่จะเข้านอน วิธีนี้มักจะได้ผลโดยเฉพาะอย่างยิ่งเมื่อเป็นเวลาดึกแล้ว แต่มันจะไม่น่าเชื่อถือในช่วงกลางวัน คุณสามารถทำตัวเหนื่อยหรือไม่มีสมาธิซึ่งจะบ่งบอกแขกว่าถึงเวลาที่พวกเขาต้องกลับแล้ว เคลียร์โต๊ะและเดินเข้าครัวเพื่อล้างจาน คุณสามารถปิดเพลง ดับเทียน หรือปิดไฟในห้องที่ไม่ได้ใช้งาน สิ่งเหล่านี้จะบอกแขกว่าถึงเวลาที่พวกเขาต้องกลับแล้ว ถ้าคุณรู้สึกไม่สบายใจที่ต้องโกหกเพื่อน วิธีนี้สามารถได้ผลดี ใช้วิธีนี้เป็นวิธีสุดท้ายเพราะการพูดตรงๆ จะเป็นวิธีที่ดีกว่า คนส่วนใหญ่ไม่ชอบป่วย เพราะฉะนั้นพวกเขาน่าจะกลับอย่างรวดเร็วเพื่อไม่ให้ติดโรค คุณสามารถพูดว่า “ฉันคิดว่าฉันกำลังป่วย” หรือ “ฉันรู้สึกไม่ค่อยดีเท่าไหร่ เอาไว้เราค่อยต่อกันวันหลังได้ไหม?” ถ้าคุณคิดว่าแขกของคุณจะเข้าใจมุกได้ดี คุณสามารถเล่นมุกเพื่อบอกแขกว่าถึงเวลาต้องกลับบ้านแล้ว จากนั้นจึงหัวเราะเล็กน้อยเพื่อแสดงให้พวกเขาเห็นว่าคุณล้อเล่น โดยส่วนใหญ่ผู้คนจะรับรู้ได้และกลับบ้านแทนที่จะนั่งรอให้คุณขอให้พวกเขากลับอีกครั้ง เช่น คุณสามารถพูดว่า “เธอไม่ต้องกลับก็ได้แต่เธออยู่ที่นี่ไม่ได้” หรือพูดว่า “ฉันจะเข้านอนแล้ว ปิดไฟและล๊อกประตูตอนเธอออกด้วยนะ!” การเสนอเครื่องดื่มสุดท้าย ของเหลือจากมื้ออาหาร หรือขนมสำหรับทานตอนกลับบ้านทำให้พวกเขารู้ว่าพวกเขาต้องกลับแล้ว มันยังทำให้พวกเขารู้สึกว่ากำลังได้ของขวัญซึ่งนำไปสู่การขอให้กลับบ้านทางอ้อม พูดกับแขกว่า “เอาอะไรอีกหรือเปล่า” หรือ “อยากได้น้ำสักขวดไปกินตอนกลับบ้านไหม?” ถ้าคุณจัดงานปาร์ตี้หรืองานอื่นและพร้อมที่จะให้แขกกลับบ้านแล้ว คุณสามารถทำให้พวกเขารู้ว่าถึงเวลาต้องไปแล้ว พูดว่า “ขอโทษนะทุกคนแต่งานปาร์ตี้จบแล้ว ฉันรู้สึกสนุกมากและหวังว่าจะเจอกันอีกเร็วๆ นี้” สิ่งนี้ตรงไปตรงมาแต่สุภาพ และจะทำให้แขกกลับบ้าน ถ้าคุณอยู่กับเพื่อนร่วมห้องหรือคนสำคัญ และเป็นเจ้าของหรือปล่อยเช่าสถานที่ในชื่อของคุณ คุณสามารถขอให้พวกเขาย้ายออกได้ หาเวลาพูดคุยเมื่อคุณสองคนอยู่ด้วยกัน วางตัวสงบและนึกถึงความรู้สึกของเขา   คุณสามารถพูดว่า “ถึงแม้ว่าเรามีช่วงเวลาที่ดีที่ได้อยู่ด้วยกันที่นี่แต่มันไม่เป็นแบบนั้นอีกแล้ว ขอโทษนะแต่ฉันต้องขอให้เธอย้ายออก” ถ้าอีกฝ่ายเช่าสถานที่ของคุณและปฏิเสธที่จะย้ายออก คุณอาจจะต้องให้ตำรวจเข้ามามีส่วนร่วม มันอาจจะเป็นสถานการณ์ที่น่าลำบากใจถ้าเพื่อนหรือสมาชิกในครอบครัวอยู่กับคุณและคุณอยากให้พวกเขาย้ายออก ให้เหตุผลที่เฉพาะเจาะจงว่าทำไมพวกเขาถึงต้องย้ายออก  คุณสามารถพูดว่า “เราอยู่ด้วยกันที่นี่ไม่ได้อีกแล้ว” ถ้าพวกเขาไม่ช่วยเหลือคุณด้านการเงินและไม่เคยช่วยออกค่าใช้จ่ายหรือค่าของใดๆ ถ้าใครบางคนเช่าห้องในบ้านของคุณ ลองพูดว่า “เราอยากให้ซาช่าได้ห้องของเธอกลับคืนมา” หรือ “เดฟต้องใช้ห้องทำงานทุกวันแต่เขาทำแบบนั้นไม่ได้เมื่อเธออยู่ที่นี่” เมื่อคุณขอให้แขกของบ้านย้ายออก คุณควรเสนอที่จะช่วยพวกเขาหาที่อยู่ใหม่ เช่น คุณสามารถเล่นอินเทอร์เน็ตและหาโฆษณาของห้องเช่าที่อยู่ในงบประมาณของเขา หรือไปเป็นเพื่อนเขาเพื่อดูบ้านที่พวกเขาสนใจ
มีเหตุผลและเคารพ. เตรียมตัวว่าพวกเขาจะรู้สึกเสียใจ. กำหนดเวลากลับบ้านที่แน่ชัดก่อนที่จะเริ่มงาน. อย่าปล่อยให้พวกเขาเปลี่ยนใจคุณ. แนะนำให้ย้ายงานปาร์ตี้ไปที่อื่น. แกล้งทำเป็นว่าพวกเขาพร้อมที่จะกลับแล้ว. พูดถึงเวลาด้วยท่าทีที่ประหลาดใจ. บอกเพื่อนว่าคุณมีตารางที่แน่นมาก. ขอให้เพื่อนสนิทช่วยคุณ. หาวติดต่อกัน. ทำตัวให้ยุ่งกับสิ่งที่ต้องทำก่อนนอน. แกล้งทำเป็นป่วย เช่น ปวดหัวหรือปวดท้อง. เล่นมุกตลกในสถานการณ์นั้น. ถามว่าพวกเขาต้องการอะไรอีกหรือเปล่า. ประกาศกับแขกว่างานปาร์ตี้จบลงแล้ว. บอกเพื่อนร่วมห้องว่าคุณต้องการพื้นที่ส่วนตัว. อธิบายเพื่อไล่เพื่อนหรือญาติออกจากบ้าน. เสนอที่จะช่วยเหลือแขกของบ้านเพื่อหาที่อยู่ใหม่.
https://www.wikihow.com/Kick-People-out-Politely https://www.wikihow.com/Kick-People-out-Politely https://www.wikihow.com/Kick-People-out-Politely
Handling the Situation Well Giving Hints Asking People to Leave